Sag om samvær med parternes fælles barn, herunder hvordan samværet skal fordeles under ferier og weekender
Ret: Retten på Frederiksberg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

RETTEN PÅ FREDERIKSBERG
DOM

afsagt den 13. december 2021

Sagen er behandlet for lukkede døre. Det er forbudt offentligt at gengive, hvad der er foregået i retsmødet, og at
offentliggøre navn, stilling eller bopæl eller på anden måde identiteten på nogen af de personer, der er nævnt i sagen.

Sag BS-50299/2020-FRB

Far
(beskikket advokat Knud Vedelsby)

mod

Mor
(beskikket advokat Rikke Frødstrup)

Denne afgørelse er truffet af kst. Dommer.

Sagens baggrund og parternes påstande
Familieretten har modtaget sagen den 22. december 2020.

Far har fremsat påstand om, at Barn skal
have samvær med Far således, at der er weekendsamvær hver anden uge fra fredag
i ulige uger efter institution til søndag kl. 17.00 med aflevering på bopælen eller et
andet sted, som Mor bestemmer og oply-ser Far om.
Derudover skal der være følgende feriesamvær: juleferie i ulige år fra 23. de-
cember kl. 14.30 til den 30. december kl. 18.00, påskeferie i lige år onsdag før
skærtorsdag kl. 14.30 til 2. påskedag kl. 18.00, tre ugers sommerferie i sammen-
hæng, hvor forældrene skiftes til at vælge først, og således Far vælger først i lige
år, samt efterårsferie i ulige fra fredag i uge 41 kl. 14.30 til søndag i uge 42 kl.
18.00.



2

Mor har fremsat påstand om, at der ikke skal være
samvær, subsidiært at der skal være en optrapning, hvis der fastsættes samvær,
herunder optrapning ved feriesamvær.

Dommen indeholder ikke en fuldstændig sagsfremstilling, jf. retsplejelovens § 218
a.

Oplysningerne i sagen
Mor har efter det oplyste forældremyndigheden alene.

Retten på Frederiksberg har tidligere behandlet sag om prøvelse af Familierets-
husets afgørelse om midlertidigt samvær (BS-2011/2021-FRB) og tvangsfuldbyr-
delsessag (BS-3670/2021-FRB). Sagerne blev behandlet sammen med nærvæ-
rende sag, og der blev afholdt retsmøde i sagen (Model B) den 10. februar 2021.
På mødet var der enighed om at gennemføre en børnesagkyndig undersøgelse i
nærværende sag. Retten tilkendegav på mødet, at tvangsfuldbyrdelsessagen ville
blive sluttet således, at der ikke ville blive fastsat erstatningssamvær, men alene
tvangsbøder, og at prøvelsessagen ligeledes ville blive sluttet, idet Famili-
eretshusets afgørelse var i overensstemmelse med drøftelserne på retsmødet og
ville blive stadfæstet med en ændring vedrørende tidspunkt for samværet og
afleveringssted.

Af Familieretshusets afgørelse af 18. december 2020 om midlertidigt samvær
fredag i ulige uger efter institution til kl. 17.30 – efter en periode med midlerti-digt
overvåget samvær i medfør af Familieretshusets afgørelse af 27. august 2020 –
fremgår som begrundelse bl.a. følgende:

”Vi har lagt vægt på Barns alder og omfanget af det praktiserede samvær,
som gennem den sidste tid har været et overvåget samvær.

Vi har lagt afgørende vægt på helhedsindtrykket i rapporten fra det over-
vågede samvær.

Vi har således lagt vægt på, at det i rapportens helhedsindtryk bl.a. beskri-
ves, at der fra det første overvågede samvær har været nogle balancerede og
længevarende samspil og mødeøjeblikke mellem Far og Barn, at begge flere
gange har udtrykt savn til den anden, at Far har håndteret og taget ansvar for
Barns savn og eventuelle oplevelse af svigt, at Far er rammesættende og
struktureret under de over-vågede samvær, samt at Far formår at sætte
grænser for Barn, som respekterer grænserne sat for ham.



3

Vi har også lagt vægt på, at det er den børnesagkyndiges indtryk, at der er
etableret en relation eller tilknytning mellem Barn og Far, hvor Barn giver
udtryk for positive erindringer om Far og en tillid til, at Far kan hjælpe ham
ved fare og i andre sammenhæn-gende.

Endelig har vi lagt vægt på, at den børnesagkyndige, på baggrund af den
allerede etablerede tilknytning og et stort savn imellem Barn og Far,
anbefaler, at der iværksættes noget vedligeholdende samvær, mens sagen om
samvær skal behandles i retten, og at det ikke er vurderin-gen, at samværet
behøver at være overvåget.

Vi vurderer derfor, at det vil være bedst for Barn, at samværet midlerti-digt
fastsættes uovervåget og med et omfang, som skal sikre, at relationen og
tilknytningen til Far opretholdes, imens sagen behandles ved retten.”

Børnesagkyndig har foretaget en børnesagkyndig undersøgelse af Barn og har
afgivet erklæring den 1. oktober 2021. Af erklæringen fremgår bl.a. følgende:

”Sammenfatning og perspektivering:
Samtalerne med Far viser, at han er opvokset under vanskelige for-hold,
præget af bl.a. forældrenes uharmoniske ægteskab, faderens volde-lige
opførsel, en søskendes dødsfald, og forældrenes skilsmisse. Far blev anbragt
på institution som præteenager og siden i 2 forskellige plejefamilier. Det
præger naturligvis personlighedsudviklingen, herunder evnen til at følge en
uddannelse, passe et arbejde og tilpasse sig alminde-lige sociale
forventninger samt relatere sig til andre mennesker på en gen-sidigt givende
måde. Det er også mit indtryk, at Fars anbrin-gelse i den sidste plejefamilie
var tryghedsskabende og udviklende for ham.
Det er på denne baggrund for mig at se derfor plausibelt, at Far i pressede
situationer har opført sig temperamentsfuldt og truende overfor Barns mor,
men det er ikke karakteristisk for hans personlige funktions-måde i øvrigt.
Far var meget ung, da han mødte Mor, li-gesom hun var det. De etablerede
sig hurtigt som samboende kærester og besluttede sig efter megen (forståelig
og forventelig, deres alder taget i be-tragtning) tøven/usikkerhed for at blive
forældre. Det er derfor ikke over-raskende, at det blev svært for dem at
fungere som kærester og forældre. Overordnet set har det daglige ansvar for
Barns opvækst og udvikling derfor været overladt til Barns mor, og Fars
position været se-kundær.



4

Han forekommer ambitiøs på sit fag og meget opsat på at få en god rela-tion
til søn.

Observationerne af samspillet mellem Barn og hans far viser, at Barn er
uomtvisteligt glad for at se sin far, at han udtrykker længsel efter sin far og
at den kontakt som Far tilbyder Barn er omsorgsfuld, tryg-hedsskabende og
udviklende for Barn. Far er desuden i stand til at balancere fornuftigt og
loyalt overfor Barns mor, når Barn i tale nærmer sig forældrenes indbyrdes
forhold og konflikter.

Samtalerne med Mor viser, at hun har haft en almindelig opvækst i en
familie sammen med forældre og en søskende. Skoleskift an-tyder dog for
mig at se, at hun måske har haft nogle udfordringer i forhold til at danne
nære, stabile og trygge venskabsrelationer, ligesom jeg får ind-tryk af at hun
måske har været knyttet til forældrene på en måde, der kan have gjort det til
tider vanskeligt for hende at udvikle sig selvstændigt som ung voksen.
Mor var meget ung, da hun mødte Far, li-gesom han var det. De etablerede
sig hurtigt som samboende kærester og besluttede sig efter megen (forståelig
og forventelig, deres alder taget i be-tragtning) tøven/usikkerhed for at blive
forældre. Det er derfor ikke over-raskende, at det blev svært for dem at
fungere som kærester og forældre. Mor haft det daglige ansvar for Barns
opvækst og udvikling, og det er forståeligt at hun har følt sig alene med
Barn, og svigtet af Barns far. I samme omfang er det for så vidt forståeligt, at
hun har støttet sig – og fortsat støtter sig - meget til sine forældre, men det
har også givet en ansvarsmæssig asymmetri imellem Barns forældre. Mor er
færdiguddannet som Stilling 1 og har ansættelse som Stilling 1. Hun bor
alene i sin lejlighed og er enefor-ældre i hverdagen. Det er forståeligt at hun
vil beskytte sit barn, og at hun vil sikre sig at Barn ikke lider overlast
sammen med sin far. Men hun sy-nes at have svært ved at skelne mellem sin
egen fortidigt begrundede frygt for faren og den aktuelle kontakt mellem far
og søn, hvor der ikke er begrundet frygt for at Barn skal lide overlast.

Observationerne af samspillet mellem Barn og hans mor viser, at kontakten
mellem mor og søn præget af, at Barn er meget ambivalent i relation til sin
mor. Hans følelsesmæssige reaktioner er meget labile. Han skifter mel-lem
meget kærlige henvendelser til hende, søgning af kropskontakt og så
pludselige verbalt grove og provokerende udsagn. Det er som om han hele
tiden skal afprøve hendes grænser og hendes rummelighed overfor ham.
Hvis den kontakt jeg observerer mellem mor og søn er karakteristisk for
deres samvær i hverdagen, så må det være meget krævende for hende at



5

være alenemor og jeg får også indtryk af, at hun er noget udtrættet og må-
ske har svært ved at overkomme Barn. En ressource er det, at hun har støtte
og opbakning fra sine forældre, som bor i kort afstand fra hendes hjem.

Det er min vurdering af Barn, at han har et ønske om og behov for, at se sin
far regelmæssigt.

Samlet set forekommer det derfor - set fra Barns perspektiv – ønskeligt, at
der etableres et samvær mellem far og søn, som udbygges fra det nuvæ-
rende samvær og som afspejler det forhold at far bor geografisk meget langt
fra Barns mor.”

Barns skole har den 7. oktober 2021 indgivet under-retning til Kommune. Af
indberetningen fremgår følgende om skolens bekymring:

”Samtaleblomst med Børnehaveklasseleder A 1. oktober 2021 Alvorlig snak
med far. Han gør ting ved mor, som jeg ikke kan li' og jeg skal sige til ham,
at han skal stoppe. Jeg kan ikke stole på ham. Han stak af da jeg var lille, til
sit eget sted. Det bliver ikke en rar snak på fredag.

Zoo tur med 4 klasse 6. oktober 2021 4 klasses ven fortæller, at Barn si-ger,
at hans far gør ting ved hans mor. Han er ked af det, og vil ikke kigge på dyr.
Børnehaveklasseleder B snakker med Barn, som fortæller, at han snakkede
en alvorssnak med far i weekenden. Han lovede, at han ikke ville gøre mor
noget mere. Barn siger, at han ikke kunne stole på ham, fordi han kom om
aftenen og sparkede mor. Barn vågner ved, at der er larm. Det er lidt
usikkert, hvor meget han har set. Far bliver og sover og Barn er sur og ked af
det i weekenden. Barns egne ord: Det er derfor jeg har det svært i skolen. Jeg
er sur på far, og det tænker jeg på.”

Skolen har endvidere indgivet underretning til Kommune den 8. november 2021.
Af denne indberetning fremgår følgende om skolens bekym-ring:

”Denne underretning supplerer vores underretning som blev sendt den 15.
oktober :

Barn har gået på […] skole siden skoleårets start i August 2021 Vi kunne,
allerede i hans overlevering fra børnehave se, Barn havde brug for tæt
voksenkontakt og støtte.
Vi oplevede fra starten af skoleåret at Barn havde svært ved at være i
klasserummet, han løb rundt og sagde lyde, grimme ord og slog nogle af



6

de andre børn. Derudover var han ekstremt kravafvisende, og kunne rea-gere
med at slå, sparke eller nive.
Vi indkaldte ret hurtigt til et trivselsmøde D. 10/9 hvor Barns mor, mor-mor,
Person 1 (Stilling 2) og undertegnede deltog.
Vi fortalte hvad vi oplevede både i skolen og på fritidshjemmet og hvilke
tiltag vi ville forsøge os med, for at hjælpe Barn til en god skolestart.
Vedhæftet er aftaleref. Fra mødet.
Vi oplever stadig at Barn har svært ved at være i klassen, ikke kan be-
hovsudsætte eller honorerer selv små krav. Hvis vi fastholder et krav over
for Barn, reagere han med vrede og siger en masse grimme ord og trus-ler og
kan finde på at slå, sparke eller nive.
Barn løber gerne ud på gangen, insisterer på at lege med legetøj, deltager
ikke i nogen former for undervisning, hverken i eller uden for klassen. Vi
oplever at Barn, sidst på dagen løber rundt på gangen op og ned af trapperne
og siger som en bil og er ukontaktbar. Derudover er vi bekym-rede for Barns
sociale trivsel, da vi oplever de andre børn udvikler sig en anden retning end
Barn
Barn er glad for voksenkontakt og kan godt sidde i en længere samtale med
en voksen, eller få læst en historie.
Han har ved flere lejligheder fortalt en/flere voksene at han er sur på far pga.
den måde han behandler hans mor på.

I sidste uge kom Person 2 (bh klasseleder) ned på kontoret med Barn, fordi
han var meget voldsom over for de andre elever.
Barn var meget frustreret. Han fortalte os, at hans far havde slået hans mor,
samt at det var Barn selv, der havde sendt sin far til Jylland. Barn fortalte i
vrede, at hvis han ser sin far igen, vil han slå ham ihjel.
Barns mor var været indkaldt til et møde den 4/10 som hun ikke er kom-met
til.”

Begge parter har fri proces under sagen.

Forklaringer
Far og Mor har afgivet forklaring.

Far har under retsmødet den 10. februar 2021 forklaret, at han og Mor har kendt
hinanden siden 2014, hvor de arbejdede det samme sted. Han som Stilling 3 og
hun som Stilling 4. I slutningen af 2014 flyttede de sammen i Mors lejlighed på
Bydel.

I maj 2015 blev Barn født. Han deltog på sædvanlig vis i pasningen af Barn.
Efterhånden opstod der uoverensstemmelser mellem ham og Mor, og i de-cember
2015 blev han smidt ud af lejligheden. Der gik herefter et halvt års tid i løbet af
hvilket, han kun så Barn én gang. Sidst i 2016 fandt han og Mor sammen igen, og
han flyttede på ny ind hos Mor. Efter 1-1½ år afbrød de på



7

ny deres forhold. Mor flyttede til By 1, og han selv flyttede ud til sin mor, som på
det tidspunkt også boede på Bydel. Han så dog fortsat jævnligt såvel Barn som
Mor.

I begyndelsen af 2019 flyttede han tilbage til By 2, hvor han har haft det meste af
sin opvækst. Han bor fortsat der og arbejder aktuelt som Stilling 3 i By 3.

I august 2019 søgte han om fastsættelse af samvær, idet han ønskede en mere fast
ordning for samværet. Mor har anmeldt ham for vold to gange, men in-gen af
anmeldelserne har ført til, at der blev rejst tiltalte. Han mener ikke, at han har
været hverken fysisk eller psykisk voldelig over for Mor, men det er rig-tigt, at
bølgerne af og til er gået højt i deres forhold, og at Barn af og til har overværet
dette.

Mor har ofte beskyldt ham for at være råbende og tale højt. Det er nok rig-tigt, at
han er opvokset på en måde, som gør, at han har en tendens til at tale meget højt.

Han synes, at de samvær, han har haft med Barn, herunder også de overvå-gede
samvær, har været meget velfungerende. De har hygget sig, og Barn har været
glad for samværet og virket tryg under disse. På et tidspunkt spurgte han Mor, om
de kunne bytte weekend. Dette svarede Mor ikke på, men hun har siden nægtet at
udlevere Barn til samvær.

Han har ikke umiddelbart mulighed for at flytte til By 4, men med tiden vil han
gerne flytte til By 4, sådan at han kan være tættere på sin søn. Hvis han får samvær
hver anden weekend, vil han hente Barn i bil i By 4 om fredagen og aflevere igen
om søndagen, eller også vil han forsøge at få en ordning, så Barn kan tage flyveren
med ledsager til By 3.

Mor har ikke på noget tidspunkt overholdt Familieretshusets afgørelse af 18.
december 2020. Den første gang meddelte Mor og hendes mor ham, at Barn ikke
ville blive udleveret til samvær, hvorfor han ikke kørte til By 4. Den anden gang
kørte han heller ikke til By 4, men den tredje gang mødte han op for at hente Barn
i børnehaven, hvor han imidlertid fik at vide, at Barn ikke var der, og at han ikke
kunne få yderligere oplysninger. Han kørte herefter til Mors adresse, men da der
ikke blev åbnet, kontaktede han familieretten og sin advokat og derefter også Mors
mor. Dette var imidlertid forgæves.

Han har ikke mulighed for at kontakte Mor direkte, idet Mor ikke har vil-let
oplyse sit telefonnummer til ham, ligesom hun ikke har besvaret andre hen-
vendelser fra ham.



8

Hans mor er flyttet tilbage til By 2, hvor han også har anden familie. Desuden har
han familie i By 3.

Far har under hovedforhandlingen den 29. november 2021 forklaret bl.a., at
samværene i forbindelse med den midlertidige samværsordning er gået godt. Han
har haft Barn i 2½ time hver anden fredag. Han er hver gang kørt frem og tilbage
fra Nordjylland i forbindelse med samværene. Han flyttede fra By 2 til By 3 for
2½ måned siden. Han flyttede for at spare tid i forbindelse med samvær, ligesom
det vil være lettere i forhold til samvær i fremtiden. Når han og Barn har haft
samvær, har de været på legeplads, le-geland og enkelte gange på Bakken. Han har
hentet Barn hos Mors foræl-dre i By 1. Han kommunikerer fint med Mors far, der
som regel forestår af-leveringen af Barn til samvær. Mor har aflyst samvær to
gange; én gang på grund af ferie og én gang på grund af sygdom. Han har også
selv aflyst samvær to gange; én gang fordi han havde coronasymptomer og én
gang på grund af travlhed på jobbet. Han arbejder som Stilling 5 på en
Arbejdsplads i By 5.

Han og Barn plejer at være uden for i forbindelse med samværene. Han har dog
også haft mulighed for at være i sin plejefars hjem under samvær. Han sy-nes, at
Barn er blevet mere tryg ved ham. Barn giver udtryk for, at samvæ-rene er for kort
tid, og at han savner sin far. Når han henter Barn til samvær, kommer Barn altid
løbende – Barn er glad og smilende, når han bliver hen-tet. Han plejer at sige til
Barn, at samværet snart er slut, når der er 30-45 mi-nutter tilbage. Så bliver Barn
ked af det og stille. Han har så vidt muligt und-gået at nævne Mor under
samværene, men når Barn har spurgt ind til det, har han svaret Barn, at det er en
voksenting, og at han håber, at han og Mor vil kunne tale sammen i fremtiden.

Han har undersøgt mulighederne for offentlig transport. Når et barn er fyldt fem
år, kan barnet transporteres med offentlig transport i en ledsagerordning. Barnet
kan ligeledes flyve frem og tilbage i en ledsagerordning, hvor barnet føl-ges hele
vejen af en ledsager. Der er fly til og fra By 3 én gang i timen, og det tager 35
minutter at flyve hver vej mod fem timers kørsel hver vej i bil.

Han bor alene i en treværelses lejlighed. Barn kan få et rum for sig selv. Han har
sin mor, far, onkel, tante, fætre, kusiner og bror i By 3 samt en bror i By 2. Han
har ikke haft nogen fra sin familie med til samvær med Barn, idet han har ønsket,
at Barn først skulle blive tryg ved ham.

Han kan ikke forstå, at Mor siger, at Barn er påvirket af samværene; det virker
usandsynligt efter de få timers samvær. Han er sikker på, at Barn er tryg hos ham.
Han har været der, fra Barn blev født, og han har været en stor



9

del af hans liv. De første gange, han så Barn efter sidste retsmøde, kunne han
mærke, at Barn var lidt utryg ved ham, men nu er Barn helt tryg ved ham.

I ferier vil han tage Barn med på legepladser, ud i naturen, give Barn ople-velser
og være om Barn og hygge med ham. Hans arbejde kan passes ind efter
samværene med Barn. Han har i forvejen fået fri hver anden weekend for at kunne
tage til By 4 til samvær med Barn.

Adspurgt af Mors advokat forklarede Far, at han har læst underretningen fra
Kommune. Han kan ikke gen-kende det, Barn har givet udtryk for, heller ikke at
han har sparket. Det, han under sidste retsmøde forklarede om, at bølgerne kunne
gå højt mellem ham og Mor, var udtryk for, at der havde været høj tale, og at de
havde skubbet til hinanden et par gange. Han vidste ikke, hvor Barn havde
udtalelserne fra. Han er naturligvis bekymret for udtalelserne. Barn kan være
forvirret ved, at moderen siger én ting, og bedsteforældrene noget andet. Det er
korrekt, at Mor har anmeldt ham for vold to gange, men ingen af gangene blev der
rejst en sag. Han erindrede ikke at have sagt, at han skulle have sagt, at han havde
et temperament, der skulle gøres noget ved. Det er mange år siden, at der var snak
om det i børnehaven, men han erindrede ikke at have givet tilsagn om delta-gelse i
et forløb i den forbindelse. Han har haft Barn til overnatning i 2018. Han
forestiller sig samværene løbet i gang således, at han til at begynde med kan hente
Barn og køre frem og tilbage, så Barn kan vænne sig til det. Det ta-ger 4½ time at
køre til By 3. Senere vil Barn kunne tage fly med ledsager-ordning. Barn er vant
til at flyve i forbindelse med ferier. Han vil gøre alt for at samarbejde med Mor.
Han ser ikke aktuelt er grundlag for at deltage i for-løb om temperament.

Adspurgt af sin egen advokat på ny forklarede Far supplerende, at det var omkring
2015/2016, at bølgerne gik højt mellem ham og Mor. Han tror ikke, at Barn, der er
født i 2015, selvstændigt kan huske det.

Adspurgt af den børnesagkyndige forklarede Far, at ledsageordnin-gen med fly
gælder for børn fra 5 år, og at der er en stewardesse, som henter barnet i
lufthavnen og er sammen med barnet på hele turen, og derefter afleve-rer barnet til
den anden forælder. Ordningen koster 500 kr. oveni flybillettens pris. Mor kan
søge kommunen om tilskud hertil. Han kan ikke selv søge om tilskud, da han ikke
er bopælsforælder.

Mor har under retsmødet den 10. februar 2021 forklaret, at hun er 26 år og under
uddannelse som Stilling 1. Hun har ikke andre børn end Barn og bor alene
sammen med ham. Hendes forældre bor fem minutters gang fra hende, og både
hun og Barn er meget stærkt knyttede til dem.



10

Det er rigtig, at hun og Far mødte hinanden i 2014 og har været kærester, men
reelt har de kun boet sammen i samlet 1½ måned. Da Barn blev født, deltog Far
stort set ikke i pasningen af Barn, idet han altid var på arbejde eller skulle sove.
Det var meget hårdt for hende. Hun kunne ikke klare det og bad derfor Far forlade
hendes lejlighed. Hun så herefter Far lejlighedsvis blandt andet i julen 2015, hvor
Far slog hende. Det blev anmeldt til politiet, men der blev ikke rejst tiltale mod
Far. Far har været både psykisk og fy-sisk voldelig mod hende flere gange. Barn
har overværet dette, ligesom Far har brugt Barn som mægler. Hun har ikke
anmeldt alle episoder til politiet.

Det seneste 1½ år har hun ikke haft kontakt med Far overhovedet. Det er et valg,
hun har truffet for sit eget helbreds skyld. Hendes forældre har varetaget kontakten
med Far, det er de indforståede med.

Fra august 2019 til august 2020 så Far ikke Barn. Hun har oplevet, at Barn var
meget vred på hende, når han blev afleveret efter samvær. Selv forsøger hun altid
at tale meget neutralt til Barn om Far. Far har kun ganske få gange været alene
med Barn, som regel har hans mor også deltaget i samvæ-rene. Hun har forsøgt at
sikre, at der var en forbindelse mellem Far og Barn, men er nu af hensyn til sig
selv nødt til at ophøre hermed.

Far har af og til været voldsom overfor Barn. Barn har reageret uhensigts-mæssigt
på samværene og er blandt andet blevet mere udadreagerende og ked af det, efter
at samværene med Far er blevet genoptaget.

Det ville betrygge hende mere, hvis der blev gennemført en børnesagkyndig
undersøgelse, og Far fik noget hjælp til at håndtere Barn. Hun mener ikke, at
rapporten fra de overvågede samvær er retvisende, blandt andet fordi samværene
er foregået i en ”setting” , som ikke er naturlig. Barn er altid glad, når nogen gider
lege med ham, man kan derfor ikke lægge noget i Barns ad-færd
under samværene.

Fars måde at opdrage på er meget hård, og der har været mange konflikter mellem
hende og Far herom. Hun har slået Far i selvforsvar. Barn har ikke overværet
dette.

Hun vil ikke udlevere Barn til samvær, fordi hun er meget bekymret for ham.
Faktisk forstår hun ikke, hvorfor Barn ikke er tilbudt psykologisk bistand i
forbindelse med samværene. Det er hendes overbevisning, at Barn vil udvikle sig
bedre, hvis han ikke ser sin far, end hvis han gør. Hendes far og en god ven vil
kunne være mandlige rollemodeller for Barn, og han vil ikke komme til at savne
Far som sådan.



11

Mor under hovedforhandlingen den 29. november 2021
forklaret bl.a., at hun er blevet færdig med sin uddannelse som Stilling 1 og har
fået arbejde. Det er en fuldtidsstilling på 37 timer med flekstid. Hun og Barn bor
fortsat alene sammen. Far har hentet og afleveret Barn hos hen-des forældre. Barn
reagerer voldsomt på samværene. Han er blevet mere udadreagerende og får ondt i
maven op til samvær. Når han kommer hjem fra samvær, lukker han sig inde. Han
trives dårligt i skolen. Han har mareridt og kommer med udtalelser, der går tilbage
til 2018, hvor der var voldsepisoder mellem hende og Far, som Barn overværede. I
forbindelse med voldsepiso-derne i 2018 gik hun ind i soveværelset for at skærme
Barn, og gennem døren kunne hun høre, at Far sagde til Barn, at han skulle gå ind
og trøste sin mor. Barn står over for mange udfordringer, som han ikke havde,
inden samværene startede op igen. Efter samvær kommer Barn hjem med beskeder
om, at han skal sige fra sin far, at de skal sige undskyld til hinanden, og at de ”skal
fikse det” . Hun forklarer Barn, at der er nogle ting, der ikke kan fikses, men det er
ikke noget, hun involverer Barn nærmere i. Hun prøver så vidt muligt at forholde
sig neutral i forhold til Far over for Barn. Hun bliver be-kymret over, at Barn kan
huske de givne situationer. Det er nyt, at Barn er begyndt at sætte ord på, hvad der
er sket i situationerne. Det bliver desværre værre og værre. Skolen er bekymret for
Barn. Hun er i kontakt med både skole, kommune og læge, så hun bedst muligt
kan støtte op om Barn. Barn fungerer ikke i skolen. Hun bliver ringet op flere
gange om ugen, hvor skolen siger, at hun enten skal hente Barn eller være hos ham
i timerne. Hun kan mærke i skolen, at han er udadreagerende og ikke har det godt.
Det er både det sociale og det faglige, der ikke fungerer længere. Han er ikke
deltagende i sko-len. Hun har talt med skolen om støtte, hvilket det er planen at få
sat i gang. Hun har ligeledes talt med skolen om at få en psykolog knyttet til Barn,
og hun har i sidste uge talt med kommunen om igangsættelse af en børnefaglig un-
dersøgelse. Kommunen er også meget bekymret.

Den børnesagkyndige rapport har negligeret den fysiske og psykiske vold, der
overgik hende og Barn. Det har været gennem hele forløbet fra graviditeten til
2018, men der er stadig reaktioner herpå. Det overrasker hende, at det ikke er
nærmere belyst i forbindelse med den børnesagkyndige undersøgelse. Der er heller
ikke ved undersøgelsen lagt vægt på det aggressionsniveau, Far har udvist.

At Far ønsker samvær hver anden weekend, er udtryk for en manglende for-
nemmelse af, hvordan Barn trives. Det er ikke i trit med virkeligheden. Barn er
ikke en solid dreng, men en skrøbelig dreng, der påtager sig meget ansvar for sine
forældre og sine omgivelser. Far har ikke været der gennem hele Barns liv. Det er
et problem, at Far ikke anerkender, at han har været voldelig, og at Far er
benægtende. Hun er derfor ikke tryg ved at overlade sit barn til Far. Det ville være
et skridt på vejen, hvis Far ville deltage i et forløb for at få



12

hjælp til at få styr på sine aggressioner. Det blev aftalt tidligere i børnehaven, at
Far skulle deltage i et sådant forløb. Hun er bekymret for sin søn.

Adspurgt af Fars advokat forklarede Mor, at hun har det på samme måde som
sidst. Dét, Barn har fået ud af samværene, har ikke været positivt for ham, men
alene yderligere frustrationer. Adspurgt om hun er af den opfattelse, at de korte
samvær kan være udslagsgivende her-for, forklarede hun, at det er udtryk for, at
det er noget, der har siddet i kroppen på Barn, og som nu er kommet frem til
overfladen igen. Hun kan selv mærke, at det har en betydning for hende, og hun er
helt sikker på, at det også har en betydning for Barn. Det er også det, Barn giver
udtryk for over for sin skole, venner og familie. Hun taler ikke selv med Barn om
problemerne. Hun har været nødt til at sige til Barn, at hun ikke ønsker at tale med
og om Far. Hun har ligeledes sagt til Barn, at det er hendes forældre, der varetager
tin-gene i forhold til Far. Hvis det havde været i dag, ville hun være gået videre i
forhold til anmeldelserne til politiet. Adspurgt om hun ikke ønsker, at hendes søn
skal kende sin far, svarede hun, at hun ikke synes, at hendes søn skal kende én, der
er aggressiv, udadreagerende og én, der har forvoldt så meget skade. Hun
samarbejder med Far, så godt hun kan. Hun mener ikke, at der skal være samvær,
da det vil være skadeligt for hendes søn. De gennemførte samværene kan helt klart
være årsagen til Barns dårlige trivsel; Barn er ikke ovenud lykkelig, når han
kommer hjem fra samvær. De fredage, hvor Barn ikke skal se sin far, siger han, at
han er glad for, at han kan være hjemme. Samværene mellem Barn og Far har
været en form for legeaftale for Barn.

Adspurgt af den børnesagkyndige bekræftede Mor, at hun har været udsat for en
traumatisering i forbindelse med sit forhold til Far. Hun har i den forbindelse gået
til forskellige psykologer. Hun har endvidere trænet for at få det ud af sit hoved,
ligesom hun har skrevet lange papirer for at få det ud af systemet. Hun har brugt
sine forældre og veninder meget. De otte måneder, hvor der ikke havde været
noget, har hun forsøgt at få det helt ud af sit system. Det er udtryk for en
forværring af Barns trivsel, at Barn nu også mundtligt giver udtryk for, hvad han
synes om samværene. Det er voldsom-mere udtalelser, Barn kommer med nu. Hun
synes ikke, at Barn skal have de reaktioner i kroppen.

Parternes synspunkter
Parterne havde lejlighed til at procedere sagen.

Far har i processkrift 2 af 16. november 2021 anført bl.a.:

”Sagsøgeren har oplevet at den midlertidige samværsordning idet store hele
har fungeret tilfredsstillende med bistand fra sagsøgtes forældre trods
sagsøgerens bopæl i By 2.



13

Sagsøgeren og Barn har opnået en særdeles god relation og er meget nære.

Sagsøgeren er nu flyttet til By 3, hvorfor det vil være muligt, at Barn kan
flyve mellem By 4 og By 3 og retur med stor tidsbesparelse og gevinst for
begge. Sagsøgte har mulighed for at få tilskud hertil.

Der ønskes ligeledes en fordeling af ferier og helligdage med deling heraf og
bytning hver andet år.”

Mor har i processkrift af 22. november 2021 anført bl.a.:

”Barns skole har fundet det nødvendigt at foretage to indberetninger til
kommunen, jf. bilag A. Skolen er bekymret for Barn da han er kommet med
nogle udtalelser om vold mod mor af far, og der er en bekymring for Barns
følelsesmæssige trivsel og udvikling.

Kommunen har bestemt at der som følge heraf skal iværksættes en børne-
faglig undersøgelse af Barn.

Det er sagsøgtes opfattelse, at Barn er meget påvirket af at kontakten til
sagsøger er blevet genoptaget. Dette ses både i skolen men også der-hjemme,
hvor der er mange flere konflikter med Barn, og hans trivsel er negativt
påvirket. Han er blevet meget mere hidsig, udadreagerende og grådlabil, og
de fredage hvor der ikke skal være samvær udtaler Barn ”Det er jeg glad
for ” og ”Jeg får det ikke så godt i kroppen, når jeg skal se ham ”.

Sagsøgte er i samarbejde med skolen i gang med at få henvist Barn til
psykolog, så han kan få noget hjælp.

Kommunen har udtalt, at der kan være en bekymring for hvorvidt sagsøgte
kan skærme Barn. Sagsøgte anvender altid neutrale ord om sagsøger, og har
på ingen måde inddraget Barn i parternes konflikter. Barn har imidlertid
overværet sagsøger være voldelig over for sagsøgte, overhørt skænderier
mellem parterne, ligesom han tidligere af sin far er blevet pålagt at trøste sin
mor efter konflikter, inden kontakten mellem parterne blev endeligt afbrudt
ifm. sagsøgers trusler på livet af sagsøgte. Trods afbrydelsen af kontakten
mellem sagsøgte og sagsøger fylder det ty-deligvis fortsat meget hos Barn.
Barn har også efter samvær med sagsø-ger flere gange kommet hjem til
sagsøgte og sagt ”min far siger, at jeg skulle sige, at du og han skal tage en
snak sammen og finde ud af det sammen” . .



14

Det er sagsøgtes opfattelse, at den børnesagkyndige undersøgelse har neg-
ligeret det forhold, at der har været vold fra sagsøgers side mod sagsøgte,
herunder hvilken betydning dette har i dag for forholdet mellem parterne,
men også for Barn, som i den grad er påvirket af det han har hørt, over-været
og været involveret i.

Sagsøgte har derfor fundet det nødvendigt at kommentere på den børne-
sagkyndige undersøgelse, jf. bilag B. Bemærkningerne er anført i mail til
den børnesagkyndige samt i selve den børnesagkyndige undersøgelse.

Sådan som Barn har reageret efter at han igen er begyndt at se sin far, gør det
meget bekymrende at samværet er blevet gennemført på trods af at sagsøgtes
indsigelser netop ift. Barns trivsel og reaktion.

Det gøres derfor gældende, at det vil være bedst for Barn at endelig fast-
sættelse af samvær udsættes på, at den børnefaglig undersøgelse er fær-dig,
og der nedlægges derfor påstand om, at samvær indstilles mens denne pågår,
også for at give Barn mest mulig ro til at passe sin skole og hverdag.

Det gøres endvidere gældende, at samvær er betinget af at sagsøger gen-
nemfører behandling i forhold til vredeshåndtering/håndtering af aggres-
sions- og impulsstyring og kommunikation for at undgå yderligere belast-
ning af Barns trivsel og risiko for fysisk overbelastning.

Det gøres endvidere gældende, at der skal indhentes udtalelse fra skole og
SFO inden der træffes afgørelse om samvær.”

Familierettens begrundelse og resultat
Det følger af forældreansvarslovens § 4, at afgørelser efter loven skal træffes ud
fra, hvad der er bedst for barnet, og at Familieretshuset og familieretten skal have
fokus på, at afgørelser skal medvirke til at sikre barnets trivsel og beskytte barnet
mod vold eller anden behandling, der udsætter barnet for skade eller fare, herunder
at være vidne til vold. Det følger endvidere af forældreansvarslo-vens § 1, at
hensyn til barnets bedste og barnets ret til trivsel og beskyttelse skal komme i
første række.

Efter forældreansvarslovens § 19, stk. 1, skal barnets forbindelse med begge for-
ældre søges bevaret ved, at barnet har ret til samvær med den forælder, som det
ikke har bopæl hos. Bestemmelsen bygger på, at det som udgangspunkt er bedst
for et barn at have kontakt til begge sine forældre, jf. forældreansvarslo-vens § 4.
Samvær fastsættes ud fra en konkret vurdering af barnets forhold, jf.
forældreansvarslovens § 21, stk. 2.



15

Efter en samlet vurdering af Barns forhold finder ret-ten, at han skal have samvær
med Far som nedenfor bestemt.

Henset til, at der indtil nu alene har været tale om korte samvær, der af prakti-ske
grunde ikke har været afholdt på Fars bopæl, har retten fundet det rigtigst af
hensyn til Barns bedste, at der skal fast-sættes en optrapningsordning, både
vedrørende weekendsamvær og ferie-samvær.

Retten finder ikke, at der for nuværende er grundlag for at beslutte brug af
ledsagerordning ved transport.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær mv. § 9.

THI KENDES FOR RET:

Barn, Født 2015, skal have samvær med Far på følgende måde:

Weekendsamvær:
De første fem gange, første gang i uge 1/2022:
Fra fredag i ulige uger efter institution til lørdag kl. 17.30 med aflevering på Mors
bopæl eller på et andet fast sted, som Mor oplyser Far om.
Herefter:
Fra fredag i ulige uger efter institution til søndag kl. 17.30 med aflevering på Mors
bopæl eller på et andet fast sted, som Mor oplyser Far om.

Feriesamvær:
Påske:
Påskeferie i 2022 fra onsdag før Skærtorsdag kl. 14.30 til Påskelørdag kl. 18.00
med afhentning og aflevering på Mors bopæl eller på et andet fast sted, som Mor
oplyser Far om. Herefter påskeferie i lige år fra onsdag før Skærtorsdag kl. 14.30
til 2. påskedag kl. 18.00 med afhentning og aflevering på Mors bopæl el-ler på et
andet fast sted, som Mor oplyser Far om.
Sommer:
Sommerferie i 2022 med en uge i sammenhæng, hvor Far vælger først.



16

Herefter sommerferie i to uger i sammenhæng, hvor forældrene skiftes til at vælge
først, og således at Far vælger først i lige år.
Den, der vælger først, skal give den anden forælder skriftlig besked om feriens
placering senest den 1. marts. Hvis fristen ikke bliver overholdt, må den anden
forælder vælge først og skal give skriftlig besked senest den 1. april. Den, der
vælger sidst, skal give skriftlig besked senest den 1. maj.
Efterår:
Efterårsferie i ulige år fra fredag i uge 41 kl. 14.30 efter institution til søndag i uge
42 kl. 18.00 med aflevering på Mors bopæl eller på et andet fast sted, som Mor
oplyser Far om. Jul:
Juleferie i ulige år – første gang i 2023 – fra den 23. december kl. 14.30 til den 30.
december kl. 18.00 med afhentning og aflevering på Mors bopæl eller på et andet
fast sted, som Mor oplyser Far om.

Ingen af parterne betaler sagsomkostninger til den anden part eller til statskas-sen.



 




div>

div>